Langgam jawa

Langgam jawa on indonesialaisen musiikin tyylilaji, joka on syntynyt kroncong-musiikista Jaavan saarella, tarkemmin Surakartan kaupungissa ja sen ympäristössä.

Langgam jawassa kroncong-orkesteri imitoi gamelanin seitsensävelistä pelog-asteikkoa. Musiikin rytmikuviot muistuttavat alueen paikallista musiikkia, ja myös kroncongin bel canto -tyylinen laulu yhdistyy siinä jaavalaiseen laulutapaan. Sillä oli merkittävä vaikutus campursari-musiikin kehitykseen 1990-luvun lopulla. Langgam jawa -artisteihin kuuluu esimerkiksi Waldjinah.

Lähteet 

Indonesian musiikki
Jaava